
ELŐZETES HATÁSVIZSGÁLAT

a Budapest Főváros Önkormányzata 2021. évi összevont költségvetéséről szóló
69/2020. (XII. 29.) önkormányzati rendelet 
módosításáról szóló .../2021. (...) önkormányzati rendelet 
megalkotásához


A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen

· társadalmi, gazdasági, költségvetési hatásait,
· környezeti és egészségi következményeit,
· adminisztratív terheket befolyásoló hatásait, valamint
· a jogszabály megalkotásának szükségességét, a jogalkotás elmaradásának várható következményeit, és
· a jogszabály alkalmazásához szükséges személyi, szervezeti, tárgyi és pénzügyi feltételeket.

A törvényi előírásnak megfelelően a Budapest Főváros Önkormányzata 2021. évi összevont költségvetéséről szóló 69/2020. (XII. 29) önkormányzati rendelet módosításáról szóló .../2021. (...) önkormányzati rendelettervezet hatásait az alábbiakban foglaljuk össze.

I. A társadalmi, gazdasági, költségvetési hatások

A szabályozás célja Budapest Főváros Önkormányzata éves költségvetésének aktualizálása annak érdekében, hogy az érintett címeken a szükséges előirányzatok rendelkezésre álljanak, s ezáltal a költségvetés végrehajtásának, az évközi operatív munka pénzügyi feltételeinek biztosítása zavartalan legyen.
A költségvetési rendelet módosítását szabályozó jogszabályoknak való megfelelés biztosított.
A támogatások szerződések szerinti utalásának feltételei megvalósulnak. 
A költségvetési rendelet-módosítás nincs közvetlen hatással a vállalkozások ill. háztartások pénzügyi terheire. Közvetett társadalmi hatások azonban az egyes rendeletmódosítással érintett feladatokon keresztül érvényesülhetnek.

II. Környezeti és egészségügyi hatások

A költségvetési rendelet módosításának közvetlen környezeti és egészségügyi következménye nincsen. 


III. A jogszabály megalkotása szükségességének, a jogalkotás elmaradásának várható következményei

Az évközi operatív munka pénzügyi feltételeinek biztosítása az érintett címeken a szükséges előirányzatok rendelkezésre állásának elmaradása a szakmai feladatellátás költségvetési fedezetének hiányában az elvárt színvonal alatt maradna.

IV. A jogszabály alkalmazásához szükséges személyi, szervezeti, tárgyi és pénzügyi feltételek

A Fővárosi Önkormányzat és a Főpolgármesteri Hivatal rendelkezik a végrehajtáshoz szükséges szervezeti, személyi és tárgyi feltételekkel.


Budapest, 2021. május 20.
